Document ID: 31988R1273

*****
ΚΑΝΟΝΙΣΜΟΣ (ΕΟΚ) αριθ. 1273/88 ΤΗΣ ΕΠΙΤΡΟΠΗΣ
της 29ης Απριλίου 1988
περί του ορισμού των κριτηρίων για τον καθορισμό των περιοχών ή ζωνών που δύνανται να εξαιρεθούν από την εφαρμογή των καθεστώτων προσωρινής παύσης καλλιέργειας των αρόσιμων γαιών, εκτατικοποίησης και μετατροπής της παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία με τον κανονισμό (ΕΟΚ) αριθ. 1137/88 (2), και ιδίως το άρθρο 32α παράγραφος 1 δεύτερο εδάφιο,
Εκτιμώντας:
ότι η Επιτροπή πρέπει να θεσπίσει τα κριτήρια για τον περιορισμό των περιοχών ή των ζωνών που μπορούν να επωφεληθούν από άδεια εξαιρέσεως από την εφαρμογή των καθεστώτων προσωρινής παύσης καλλιέργειας των αρόσιμων γαιών, εκτατικοποίησης και μετατροπής της παραγωγής·
ότι η υποβάθμιση του εδάφους ή οι κίνδυνοι υποβαθμίσεως του εδάφους στις περιοχές με μικρές ή ακανόνιστες βροχοπτώσεις καθώς και οι κίνδυνοι πυρκαϊάς είναι χαρακτηριστικά των φυσικών προϋποθέσεων που συνηγορούν εναντίον της μειώσεως της παραγωγής ·
ότι μια μικρή πυκνότητα πληθυσμού ή ένα υψηλό ποσοστό μειώσεως του πληθυσμού συνηγορεί εναντίον της μειώσεως της παραγωγής·
ότι οι κοινωνικοοικονομικές ιδιαιτερότητες ορισμένων περιοχών ή ζωνών της Ισπανίας μπορρούν να ληφθούν υπόψη για να εξαιρεθούν από την εφαρμογή των καθεστώτων μειώσεως της παραγωγής·
ότι θα πρέπει να καθοριστούν τα στοιχεία που θα παρέχονται από τα κράτη μέλη κατά την αίτηση εξαιρέσεως μιας περιοχής ή μιας ζώνης από τα εν λόγω καθεστώτα ή από ένα των εν λόγω καθεστώτων· ότι η αίτηση πρέπει ιδίως να βασίζεται σε επαρκώς αξιόπιστα στατιστικά στοιχεία για να επιτραπεί στην Επιτροπή να επαληθεύσει εάν πληρούνται οι αντικειμενικές προϋποθέσεις για την εξαίρεση μιας περιοχής ή μιας ζώνης·
ότι η αίτηση αδείας πρέπει να υποβληθεί από ένα κράτος μέλος για το σύνολο των περιοχών ή ζωνών που θα εξαιρεθούν επί της επικρατείας του πριν από την εφαρμογή του καθεστώτος που αναφέρεται στην αίτηση αυτή, και ότι, εντούτοις, η αίτηση αυτή μπορεί να υποβληθεί ή να τροποποιηθεί κατά το 1991·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για να καθοριστούν οι περιοχές ή οι ζώνες στις οποίες είναι δυνατόν να επιτραπεί στα κράτη μέλη να μην εφαρμόζουν τα καθεστώτα προσωρινής παύσης καλλιέργειας γαιών, εκτατικοποίησης ή μετατροπής της παραγωγής που αναφέρεται στους τίτλους 01 έως 03 του κανονισμού (ΕΟΚ) αριθ. 797/85, λαμβάνοντας υπόψη τα κριτήρια που αναφέρονται στα άρθρα 2, 3 ή 4.
Άρθρο 2
Θεωρούνται ως φυσικές συνθήκες που συνηγορούν κατά της μείωσης της παραγωγής, οι συνθήκες που παρουσιάζουν τα ακόλουθα χαρακτηριστικά:
α) υποβάθμιση ή κινδύνους φυσικής ή χημικής υποβάθμισης του εδάφους (διάβρωση, ξήρανση, αλάτωση, . . .) στις περιοχές με λίγες ή άτακτες βροχοπτώσεις)·
β) κινδύνους πυρκαγιάς.
Άρθρο 3
Θεωρούνται ως περιοχές ή ζώνες που κινδυνεύουν από ερήμωση:
α) εκείνες των οποίων η μέση πυκνότητα πληθυσμού είναι χαμηλή, σε σχέση με τη μέση εθνική πυκνότητα, ή
β) εκείνες στις οποίες διαπιστώνεται υψηλό ποσοστό μείωσης του πληθυσμού, σε σχέση με τη μέση εθνική μείωση.
Άρθρο 4
Στην περίπτωση της Ισπανίας δύναται εξάλλου να ληφθούν υπόψη οι κοινωνικοοικονομικές ιδιομορφίες των περιοχών ή ζωνών, ιδίως με βάση το ποσοστό του ενεργού πληθυσμού, ανεργίας και υποαπασχόλησης στο γεωργικό πληθυσμό· οι περάμετροι αυτές πρέπει να αξιολογιθούν σε συνάρτιση με την κατάσταση των γεωργικών εισοδημάτων και τη γενική κατάσταση της οικονομίας των εν λόγω περιοχών ή ζωνών.
Άρθρο 5
1. Για να υποβληθεί αίτηση έγκρισης για να απαλλαγούν περιοχές ή ζώνες της επικράτειάς τους από τα καθεστώτα προσωρινής παύσης καλλιέργειας γαιών, εκτατικοποίησης και μετατροπής της παραγωγής, τα κράτη μέλη παρέχουν στην Επιτροπή τα απαραίτητα στοιχεία βασισμένα σε αντικειμενικά και δεόντος αιτιολογημένα στατιστικά στοιχεία
που καθιστούν σαφές ότι ορισμένα από τα μέτρα που αναφέρονται στους τίτλους 01 έως 03 του κανονισμού (ΕΟΚ) αριθ. 797/85 πληρούν, για τις εν λόγω περιοχές ή ζώνες, τους όρους που προβλέπονται στο άρθρο 32α παράγραφος 1 πρώτο εδάφιο.
2. Τα στοιχεία που αναφέρονται στην παράγραφο 1 περιλαμβάνουν, ανάλογα με την περίπτωση:
α) ιδίως για την εφαρμογή του άρθρου 2:
- την ένταση, την αφθονία και την κατανομή των βροχών και χιόνων (με βάση στατιστικά στοιχεία που αφορούν τουλάχιστον τα τελευταία 15 έτη),
- τη διάρκεια των περιόδων ξηρασίας,
- τα γεωφυσικά, χημικά, μορφολογικά και υδρολογικά χαρακτηριστικά του εδάφους,
- την εξέληξη όσον αφορά τη χρήση του εδάφους και τη χωροταξία κατά τη διάρκεια των 10 τελευταίων ετών.
β) για την εφαρμογή του άρθρου 3:
τα δημογραφικά στοιχεία που αντικατοπτρίζουν την εξέλιξη του συνόλου του πληθυσμού και ενδεχομένως του γεωργικού πληθυσμού από το 1980.
3. Όσον αφορά τα στοιχεία που πρέπει να υποβληθούν από τα κράτη μέλη για την εφαρμογή των άρθρων 2, 3 και 4, ο καθορισμός των περιοχών πραγματοποιείται στην κλίμακα ΙΙΙ της Ονοματολογίας των Στατιστικών Γεωγραφικών Ενοτήτων (NUTS) που έχουν οριστεί από τη Στατιστική Υπηρεσία των Ευρωπαϊκών Κοινοτήτων, ή σε μικρότερη γεωγραφική κλίμακα διαστάσεων αναφοράς. Επιπλέον τα κράτη μέλη αναφέρουν την έκταση των αρόσιμων γαιών, και όσον αφορά τα καθεστώτα εκτατικοποίησης και μετατροπής, τις χρησιμοποιούμενες γεωργικές εκτάσεις τις οποίες αφορούν οι εγκρίσεις που αναφέρονται στο άρθρο 1 για κάθε μέσα από τις κατ' αυτόν τον τρόπο οροθετιμένες γεωγραφικές ενότητες.
Άρθρο 6
Η αίτηση που αναφέρεται στην παράγραφο 1 υποβάλλεται από το κράτος μέλος για το σύνολο των περιοχών ή ζωνών που πρόκειται να εξαιρεθούν στην επικράτειά του, πριν από τις αντίστοιχες ημερομηνίες, από τις οποίες τίθενται σε ισχύ στο εν λόγω κράτος μέλος τα καθεστώτα που αναφέρονται στους τίτλους 01 έως 03. Η αίτηση αυτή μπορεί επίσης να υποβληθεί ή να τροποποιηθεί κατά τη διάρκεια του πρώτου εξαμήνου του έτους 1991.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 1988.

Labels: 7
19
6